**13.04.2021.**

**E-pasta nosaukums**

Par manipulāciju 03083 “Piemaksa manipulācijai 03081 par pacienta Covid-19 vakcinēšanu”

**E-pasta teksts**

Nacionālais veselības dienests (turpmāk – Dienests) atgādina, ka atbilstoši 2020.gada 9.jūnija Ministra kabineta noteikumu Nr.360 “Epidemioloģiskās drošības pasākumi Covid-19 infekcijas izplatības ierobežošanai” 62.7 6.apakšpunktam vakcinācijas iestādei ir **pienākums reģistrēt vakcinācijas faktu 48 stundu laikā vienotajā veselības nozares elektroniskajā informācijas sistēmā** (turpmāk – e-veselība) atbilstoši normatīvajiem aktiem par vienoto veselības nozares elektronisko informācijas sistēmu.

Lai nodrošinātu minētā pienākuma izpildi, Dienests manipulācijas 03083 “Piemaksa manipulācijai 03081 par pacienta Covid-19 vakcinēšanu” tarifā ir iekļāvis izmaksas, kas saistītas ar nepieciešamo izmaiņu veikšanu ārstniecības iestādē lietotājās informācijas sistēmās, lai nodrošinātu vakcinācijas fakta reģistrēšanu e-veselībā.

Dienests informē, ka šīs izmaksas ir iestrādātas tarifa elementā U (pieskaitāmās un netiešās ražošanas izmaksas). Atbilstoši Dienesta tarifu aprēķina metodikai U elementa sākotnējā vērtība ir EUR 0.34, kam ir papildus pievienotas **izmaksas saistībā ar integratoru izmaiņām EUR 0.09 apmērā**, veidojot kopējo U elementa vērtību EUR 0.43.

Manipulācija 03083 “Piemaksa manipulācijai 03081 par pacienta Covid-19 vakcinēšanu” sadalījumā pa elementiem:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| D | S | M | E | **U** | A | N | P | **Tarifs** |
| 1.09 | 0.26 | 0.00 |  | **0.43** | 0.03 | 0.04 |  | **1.85** |

Vienlaikus Dienests norāda, ka ārstniecības iestādēm jāvienojas ar informācijas sistēmu izstrādātājiem par turpmāku informācijas sistēmu uzturēšanu.